BG
8.3.2023 г.
Официален вестник на Европейския съюз
C 86/31
В списъка на разрешените породи за майките се добавят още две: Blanche du Massif Central и Lacaune viande.
Тези три породи могат да се използват като чисти или от кръстоска от първо поколение.
Добавя се списък на породи за бащите измежду естествено създадени (автохтонни) и месодайни породи, използвани като чисти.
В зависимост от предназначението на агнетата животновъдът избира най-подходящата порода за баща — месодайни, за да се подобри конформацията на агнетата, и автохтонни за обновяване на младите женски овце (дзвиски).
По отношение на оборудването на сградите (кошари, транзитен център) се добавят нови задължения, които да обхванат практиките на производителите за това ЗГУ (достъп до вода и до фураж, гъстота на животните в сградата, качество на постелките и почистване на сградите).
По отношение на грижите за животните се добавят условия за боравене с тях (внимателно, забранено е животните да се хващат за вълната), както и забрана за кастриране на мъжките животни.
По отношение на ветеринарните грижи се добавят нови задължения, за да се регламентира употребата и проследимостта на медикаментозните фуражи.
За да се регламентира етапът на транспортиране на животните и да се сведе до минимум причиненият стрес, се добавя максимално време за пътуване 8 часа.
Подрубрика 5.6 „Кланични операции“ В съответствие с изменението, представено в част „Описание на продукта“, кланичната възраст на агнетата се променя и диапазонът ѝ се понижава между 60 и 150 дни (вместо от 90 до 180 дни).
Разпоредбата се допълва с посочване, че закланите на възраст между 60 и 69 дни агнета не са отбити.
Определя се максимален период от 24 часа между пристигането на агнетата и клането.
В тази рубрика се определят и се добавят условия за сушене с цел охлаждане на кланичните трупове (температура в сърцевината, липса на кондензация).
Добавят се критериите за подбор на кланичните трупове, както и необходимите условия за тяхното съхранение и подбор (неразфасовани кланични трупове, складово помещение, след сушене с цел охлаждане, оглед след охлаждане).
Подрубрика 5.7 „Подбор на карантията“ Добавят се разпоредби относно подбора на карантията, а именно, че тя се взема от кланичните трупове на животни със ЗГУ „Agneau du Quercy“ в момента на отделянето ѝ.
Подрубрика 5.9 „Разфасоване и опаковане“ Добавят се разпоредби относно разфасоването и опаковането, а именно, че те се извършват в транжорната и непосредствено след разрязването и че месото може да бъде опаковано на едро или в потребителска търговска опаковка (UVC).
4.8.
Връзка Параграфът „Връзка с географския произход“ е изцяло пренаписан, но основните данни не се променят.
Той е реорганизиран в три части, като се дава възможност да се направи разграничение между специфичните характеристики на географския район, специфичните характеристики на продукта и причинно-следствената връзка.
4.9.
Контролен орган В съответствие с действащите инструкции на национално равнище, целящи да хармонизират изготвянето на продуктовите спецификации, наименованието и данните за контакт на сертифициращия орган се заличават, а също и планът за контрол в табличен вид.
В тази рубрика вече се посочват данните за контакт на компетентните органи за упражняване на контрол на територията на Франция: Националният институт по въпросите на произхода и качеството (INAO) и Генералната дирекция по въпросите на конкуренцията, потреблението и борбата с измамите (Direction générale de la concurrence, de la consommation et de la répression des fraudes — DGCCRF).
Наименованието и данните за контакт на сертифициращия орган са на разположение на уебсайта на INAO и в базата данни на Европейската комисия.